#### Π Ρ Ο Σ Κ Λ Η Σ Η

**για εγγραφή στον ενιαίο κατάλογο προμηθευτών και παρεχόντων υπηρεσιών της Ειδικής Υπηρεσίας Διαχείρισης Προγράμματος «Τεχνική Βοήθεια και Υποστήριξη Δικαιούχων» και των Δικαιούχων του Προγράμματος «Τεχνική Βοήθεια και Υποστήριξη Δικαιούχων»**

Η Ειδική Υπηρεσία Διαχείρισης του Προγράμματος «Τεχνική Βοήθεια και Υποστήριξη Δικαιούχων» (εφεξής ΕΥΔ Τε.Βο.), η οποία υπάγεται στην Εθνική Αρχή Συντονισμού του Υπουργείου Εθνικής Οικονομίας και Οικονομικών, στο πλαίσιο των ενεργειών υλοποίησης του παραπάνω Προγράμματος, καλεί τους ενδιαφερόμενους, που πληρούν τις κατωτέρω αναφερόμενες προϋποθέσεις, να υποβάλλουν αίτηση για την ένταξή τους στον ενιαίο κατάλογο προμηθευτών και παρεχόντων υπηρεσιών, σύμφωνα με τα προβλεπόμενα στην υπό στοιχεία υπό στοιχεία 95393 ΕΞ 2024/16.07.2024 (Β’ 4313) απόφαση του Αναπληρωτή Υπουργού Εθνικής Οικονομίας και Οικονομικών «Ρύθμιση θεμάτων των προγραμμάτων δράσεων τεχνικής βοήθειας και διαδικασίες κατάρτισης και τήρησης των καταλόγων προμηθευτών και παρόχων υπηρεσιών ενεργειών τεχνικής βοήθειας και εξειδίκευση θεμάτων επιλογής αναδόχων για την υλοποίηση δράσεων Τεχνικής Βοήθειας» και ιδίως τα άρθρα 5, 6, 7 και 8 αυτής.

Ο κατάλογος θα χρησιμοποιηθεί για συμβάσεις προμηθειών & υπηρεσιών τεχνικής βοήθειας με τη διαδικασία και τους όρους που προβλέπονται στο άρθρο 119 του ν. 4412/2016 και το άρθρο 8 της υπ’ αρ. 95393/2024 ΥΑ (Β’ 4313). Για τις επιλέξιμες κατηγορίες δαπανών που προβλέπονται στην α.α. ΥΑ απευθύνεται πρόσκληση εκδήλωσης ενδιαφέροντος σε έναν ή περισσότερους εγγεγραμμένους, οι οποίοι βάσει των στοιχείων του καταλόγου είναι σε θέση να υλοποιήσουν με επάρκεια το υπό ανάθεση αντικείμενο. Στην πρόσκληση εκδήλωσης ενδιαφέροντος θα προσδιορίζεται το φυσικό αντικείμενο των προμηθειών ή υπηρεσιών που θα ζητηθούν από το δυνητικό ανάδοχο, οι ειδικότεροι όροι και προδιαγραφές της σύμβασης και τα δικαιολογητικά και τα αποδεικτικά μέσα, τα οποία θα είναι σύμφωνα με το άρθρο [80](https://www.nomotelia.gr/nservice22/document?documentId=991864&partId=1581311) [του ν. 4412/2016](https://www.nomotelia.gr/nservice22/document?documentId=991864) (Α’ 147) και του άρθρου 8 παρ. 2 και 3 της υπό στοιχεία υπ’ αρ. 95393/2024 ΥΑ (Β’ 4313) και θα ζητείται η υποβολή τους πριν την υπογραφή της απόφασης ανάθεσης ή της σύμβασης.

#### Όροι και προϋποθέσεις εγγραφής:

Δικαίωμα εγγραφής στον Κατάλογο έχει κάθε φυσικό ή νομικό πρόσωπο, της ημεδαπής ή της αλλοδαπής:

**(α)** εφόσον το φυσικό ή νομικό πρόσωπο πληροί, συζευκτικά, τις απαιτούμενες προϋποθέσεις προσωπικής κατάστασης, για την ανάληψη δημόσιας σύμβασης, που είναι ειδικότερα:

* η μη ύπαρξη αμετάκλητης καταδικαστικής απόφασης για συμμετοχή σε εγκληματική οργάνωση, ενεργητική δωροδοκία, απάτη, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες, παιδική εργασία και άλλες μορφές εμπορίας ανθρώπων, σύμφωνα με τα οριζόμενα στο άρθρο [73](https://www.nomotelia.gr/nservice22/document?documentId=991864&partId=1581304) παρ. 1 [του ν. 4412/2016](https://www.nomotelia.gr/nservice22/document?documentId=991864) (Α’ 147).
* η εκπλήρωση των ασφαλιστικών και των φορολογικών υποχρεώσεων του υποψηφίου, τόσο κατά το δίκαιο του τόπου εγκατάστασης, όσο και κατά το ελληνικό δίκαιο, σύμφωνα με το άρθρο 73 παρ. 2 περ. α και β και παρ. 2Α [του ν. 4412/2016](https://www.nomotelia.gr/nservice22/document?documentId=991864) (Α’ 147).

 **(β)** εφόσον το φυσικό ή νομικό πρόσωπο πληροί, συζευκτικά, τις απαιτούμενες προϋποθέσεις του άρθρου 73 παρ. 4 του Ν.4412/2016 που είναι ειδικότερα:

* η μη αθέτηση των ισχυουσών υποχρεώσεων που προβλέπονται στην παρ. 2 του άρθρου 18 του ν. 4412/2016 (Α’ 147),
* το ότι δεν τελεί υπό πτώχευση ή δεν έχει υπαχθεί σε διαδικασία ειδικής εκκαθάρισης ή δεν τελεί υπό αναγκαστική διαχείριση από εκκαθαριστή ή από το Δικαστήριο ή δεν έχει υπαχθεί σε διαδικασία πτωχευτικού συμβιβασμού ή δεν έχει αναστείλει τις επιχειρηματικές του δραστηριότητες ή δεν έχει υπαχθεί σε διαδικασία εξυγίανσης και δεν τηρεί τους όρους αυτής ή δεν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου,
* η μη ύπαρξη επαρκώς εύλογων ενδείξεων που οδηγούν στο συμπέρασμα ότι συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού, με την επιφύλαξη της παρ. 3Γ του άρθρου 44 του ν. 3959/2011 (Α` 93), περί ποινικών κυρώσεων και άλλων διοικητικών συνεπειών,
* η δυνατότητα αποτελεσματικής θεραπείας με άλλα, λιγότερο παρεμβατικά μέσα, μιας κατάστασης σύγκρουσης συμφερόντων, κατά την έννοια του άρθρου 24 του ν. 4412/2016 (Α’ 147),
* η δυνατότητα θεραπείας, με άλλα λιγότερο παρεμβατικά μέσα, μιας κατάστασης στρέβλωσης του ανταγωνισμού κατά τα οριζόμενα στο άρθρο 48 του ν. 4412/2016 (Α’ 147),
* η μη επίδειξη σοβαρής ή επαναλαμβανόμενης πλημμέλειας κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,
* το ότι δεν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, ότι δεν έχει αποκρύψει τις πληροφορίες αυτές ή είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 79 του ν. 4412/2016 (Α’ 147),
* το ότι δεν επιχειρεί να επηρεάσει με αθέμιτο τρόπο τη διαδικασία λήψης αποφάσεων της Αναθέτουσας Αρχής, να αποκτήσει εμπιστευτικές πληροφορίες που ενδέχεται να αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν στον αποκλεισμό, στην επιλογή ή στην ανάθεση,
* η μη διάπραξη σοβαρού επαγγελματικού παραπτώματος, το οποίο θέτει εν αμφιβόλω την ακεραιότητα του ως οικονομικού φορέα,
* η μη επιβολή σε βάρος του της κύρωσης του οριζόντιου αποκλεισμού από δημόσιες συμβάσεις, σύμφωνα με τις διατάξεις της κείμενης νομοθεσίας.

 **(γ)** εφόσον διαθέτει στοιχεία σχετικά με την **άσκηση της επαγγελματικής δραστηριότητας**, σύμφωνα με τα οριζόμενα στο άρθρο 75 του ν. 4412/2016 και μέχρι και την ημερομηνία υποβολής της αίτησης εγγραφής του, και ειδικότερα:

1. στην περίπτωση Νομικών Προσώπων, εφόσον διαθέτει:
* καταλληλότητα για την άσκηση της επαγγελματικής δραστηριότητας με εγγραφή σε ένα από τα επαγγελματικά ή εμπορικά ή επιστημονικά μητρώα που τηρούνται στο κράτος - μέλος εγκατάστασής του,
* εμπειρία στην υλοποίηση σχετικών ενεργειών, παρόμοιων με αυτές που περιγράφονται στην παρούσα κατά την τελευταία τριετία (τουλάχιστον μία αντίστοιχη σύμβαση κατά την τελευταία τριετία),
* τήρηση διαδικασιών προτύπων διασφάλισης ποιότητας και ασφάλειας ,
1. στην περίπτωση Φυσικών Προσώπων, εφόσον διαθέτει:
* καταλληλότητα για την άσκηση της επαγγελματικής δραστηριότητας με εγγραφή σε ένα από τα, αρμόδια κατά περίπτωση, επαγγελματικά ή επιστημονικά μητρώα που τηρούνται στο κράτος - μέλος εγκατάστασής του, αν απαιτείται για την άσκηση του σχετικού επαγγέλματος,
* εμπειρία στην υλοποίηση σχετικών ενεργειών, παρόμοιων με αυτές που περιγράφονται στην παρούσα κατά την τελευταία τριετία (τουλάχιστον μία αντίστοιχη σύμβαση κατά την τελευταία τριετία).

#### Απαιτούμενα δικαιολογητικά:

Για την υποβολή υποψηφιότητας εγγραφής στον Κατάλογο απαιτείται να υποβληθούν τα ακόλουθα δικαιολογητικά:

1. Αίτηση εγγραφής, υπόδειγμα της οποίας επισυνάπτεται στο Παράρτημα ΙΙΑ της παρούσας, με την επωνυμία, έδρα, στοιχεία επικοινωνίας, την εκπροσώπηση στις περιπτώσεις νομικών προσώπων, το αντικείμενο δραστηριοποίησης των ενδιαφερομένων, το οποίο θα πρέπει να είναι συναφές με το αντικείμενο των συμβάσεων/ενεργειών Τεχνικής Βοήθειας, όπως αυτές αναφέρονται αναλυτικά στο Παράρτημα Ι της παρούσης.
2. Το Ευρωπαϊκό Ενιαίο Έντυπο Σύμβασης (ΕΕΕΣ) του άρθρου 79 του Ν.4412/2016 σύμφωνα με το επισυναπτόμενο του Παραρτήματος ΙV της παρούσας, το οποίο ισοδυναμεί με ενημερωμένη υπεύθυνη δήλωση με τις συνέπειες του ν. 1599/1986 (Α΄75) και στο οποίο αφενός: (i) βεβαιώνονται τα στοιχεία της προσωπικής κατάστασης των υπόχρεων και τα στοιχεία που αφορούν στους λόγους αποκλεισμού του άρθρου 73 του Ν.4412/2016 των φυσικών ή νομικών προσώπων, έτσι ώστε να διασφαλίζεται ότι δεν συντρέχουν λόγοι αποκλεισμού και ταυτόχρονα να επικαλεσθούν και τυχόν μέτρα προς αποκατάσταση της αξιοπιστίας τους και αφετέρου (ii) βεβαιώνεται η αλήθεια και ακρίβεια των δηλούμενων στοιχείων στην αίτηση εγγραφής και κυρίως όσον αφορά την άσκηση επαγγελματικής δραστηριότητας, τις τεχνικές και επαγγελματικές ικανότητες και την οικονομική επάρκεια.

Ο οικονομικός φορέας/υποψήφιος δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ. Η συνοδευτική υπεύθυνη δήλωση υπογράφεται σύμφωνα με όσα προβλέπονται στο άρθρο 79Α, περί υπογραφής του Ευρωπαϊκού Ενιαίου Εγγράφου Σύμβασης και συγκεκριμένα:

Κατά την υποβολή του Ευρωπαϊκού Ενιαίου Εγγράφου Σύμβασης (ΕΕΕΣ), καθώς και της πιθανής συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παρ. 1 του αρ. 73 του Ν. 4412/2026, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα, νοείται ο νόμιμος εκπρόσωπος αυτού ή το ίδιο το φυσικό πρόσωπο (όπου υποβάλει αίτηση φυσικό πρόσωπο), όπως προκύπτει από το ισχύον καταστατικό ή το πρακτικό εκπροσώπησής του, κατά τον χρόνο υποβολής της αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων.

Σημειώνεται ότι, το ΕΕΕΣ σε κάθε περίπτωση αφορά, ανεξαρτήτως τυχόν ειδικότερης πληρεξουσιότητας, α) τους ομόρρυθμους εταίρους και διαχειριστές Ο.Ε. και Ε.Ε. β) διαχειριστές Ε.Π.Ε./Ι.Κ.Ε. γ) Πρόεδρο και Διευθύνοντα Σύμβουλο Α.Ε. καθώς και όλων των μελών του Δ.Σ. αυτής δ) τους νόμιμους εκπροσώπους κάθε άλλου νομικού προσώπου

1. **Υπεύθυνη δήλωση σύμφωνα με το υπόδειγμα του Παραρτήματος IΙΙ** της παρούσας,

#### Υποβολή υποψηφιότητας - δικαιολογητικών – Επικαιροποίηση στοιχείων

#### Τα ανωτέρω δικαιολογητικά (αίτηση εγγραφής, ΕΕΕΣ, Υπεύθυνη Δήλωση του Παραρτήματος IΙΙ) αποστέλλονται µέσω ηλεκτρονικού ταχυδρομείου ψηφιακά υπογεγραµµένα (στην ηλεκτρονική δ/νση: tebo@minfin.gr). Αν τα παραπάνω δεν είναι ψηφιακά υπογεγραμμένα αποστέλλονται µέσω ταχυδρομείου ή ταχυμεταφοράς ή κατατίθενται αυτοπροσώπως στην ΕΥΔ ΤεΒο (Νίκης 10, 6ος όροφος, 105 63 Αθήνα), εργάσιμες ημέρες και ώρες 11.00 – 16.00.

#### Σε περίπτωση υποβολής αίτησης από αλλοδαπές επιχειρήσεις θα πρέπει όλα τα έγγραφα να συνοδεύονται από επίσημη μετάφραση στην ελληνική γλώσσα.

#### Αρμόδια διοικητική μονάδα για την δημιουργία, τήρηση και επικαιροποίηση του ενιαίου καταλόγου είναι η Μονάδα Δ’ (Τεχνική Βοήθεια – Υποστήριξη) της ΕΥΔ Τε.Βο., συνεπικουρούμενη για τις δράσεις Πληροφόρησης και Επικοινωνίας από την μονάδα Δ΄ (Προβολή και Επικοινωνία) της ΕΥΣΣΑΕ.

#### Η Μονάδα Δ’ της ΕΥΔ ΤεΒΟ θα δημιουργήσει και θα επικαιροποιεί συστηματικά και σε συνεχή βάση, για τις συγκεκριμένες ενέργειες Τεχνικής Βοήθειας του Παραρτήματος Ι της παρούσας τον ενιαίο κατάλογο προμηθευτών και παρεχόντων υπηρεσιών τεχνικής βοήθειας. Η εγγραφή στον Κατάλογο συνιστά προαπόδειξη (μη) συνδρομής λόγου αποκλεισμού και πλήρωσης των κριτηρίων ποιοτικής επιλογής, ήτοι καταλληλόλητας, τεχνικής/επαγγελματικής ικανότητας και οικονομικής/χρηματοοικονομικής επάρκειας για την ανάληψη συγκεκριμένης κατηγορίας συμβάσεων.

#### Σημειώνεται ότι οι προηγούμενοι κατάλογοι της Ειδικής Υπηρεσίας Στρατηγικής Σχεδιασμού & Αξιολόγησης (ΕΥΣΣΑ) που έχουν συγκροτηθεί με τις αποφάσεις υπ΄ αρ. 104765/16.10.2019 και υπ΄ αρ. 108409/24.10.2019 ενσωματώνονται στον παρόντα κατάλογο, πλην όμως τα εγγεγραμμένα σε αυτούς φυσικά ή νομικά πρόσωπα καλούνται μέχρι 30.06.2025 να επικαιροποιήσουν τα στοιχεία τους υποβάλλοντας αίτηση σύμφωνα με το (ΠΑΡΑΡΤΗΜΑ IΙΒ) στην οποία θα επισυνάπτονται:

#### α) το Ευρωπαϊκό Ενιαίο Έγγραφο Σύμβασης (ΕΕΕΣ) σύμφωνα με το ΠΑΡΑΡΤΗΜΑ IV.

#### β) η βεβαίωση εγγραφής τους στον προηγούμενο κατάλογο προμηθευτών.

#### γ) η Υπεύθυνη Δήλωση σύμφωνα με το ΠΑΡΑΡΤΗΜΑ ΙΙΙ.

#### Σε περίπτωση που μέχρι 30.06.2025 δεν αποστείλουν τα παραπάνω στοιχεία τα εγγεγραμμένα φυσικά ή νομικά πρόσωπα θα διαγραφούν από τον κατάλογο, για τον οποίο δεν προέβησαν στην διαδικασία επικαιροποίησης.

#### Σε περίπτωση μεταβολής στοιχείων, οι εγγεγραμμένοι στον κατάλογο θα πρέπει να ενημερώνουν σχετικά την ΕΥΔ ΤεΒο και να επικαιροποιούν τα στοιχεία στα οποία έχουν επέλθει οι αλλαγές εντός προθεσμίας ενός (1) μηνός από την επέλευση αυτών, υποδεικνύοντας συγχρόνως και το σημείο αναφοράς του σχετικού στοιχείου στο ΕΕΕΣ, άλλως θα διαγράφονται από τον κατάλογο. Επίσης, εάν διαπιστωθεί απόκλιση των δηλωθέντων στον κατάλογο στοιχείων εγγεγραμμένου φορέα που θα επιλεγεί κατόπιν διαδικασιών ανάθεσης προμηθειών/υπηρεσιών και προ της τελικής ανάθεσης δίχως την προηγούμενη, κατά τα προαναφερόμενα, ενημέρωση της ΕΥΔ ΤεΒο, ο φορέας θα διαγραφεί από τον εν λόγω κατάλογο.

#### Επιπροσθέτως σύμφωνα µε την παρ. 7 του άρθρου 6 της υπ’ αρ. 95393/2024 ΥΑ (Β’ 4313) Απόφασης όλα τα φυσικά ή νομικά πρόσωπα που συµµετέχουν στον κατάλογο προµηθευτών/ παρόχων υπηρεσιών ενεργειών Τεχνικής Βοήθειας της ΕΥ∆ ΤεΒο υποχρεούνται τον Δεκέμβριο του 2026 να υποβάλουν επικαιροποιηµένα τα στοιχεία τους στην ΕΥ∆ ΤεΒο. Η επικαιροποίηση γίνεται με την υποβολή εκ νέου του ΕΕΕΣ. Σε διαφορετική περίπτωση θα διαγράφονται από τον κατάλογο.

#### Η διαγραφή από τον Κατάλογο δεν αφαιρεί το δικαίωμα των φυσικών ή νοµικών προσώπων να εγγραφούν εκ νέου στον κατάλογο της ΕΥ∆ ΤεΒο, ακολουθώντας όµως την αρχική διαδικασία εγγραφής.

#### Προστασία προσωπικών δεδομένων

Η ΕΥΔ ΤεΒο ενημερώνει το φυσικό πρόσωπο ή τον νόμιμο εκπρόσωπο που υπογράφει τα έγγραφα της υποψηφιότητας, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους των υποψηφιοτήτων και τα αποδεικτικά μέσα, τα οποία υποβάλλονται σε αυτούς, στο πλαίσιο της παρούσας Πρόσκλησης, για το σκοπό της αξιολόγησης των υποψηφίων συμμετεχόντων σε αυτήν, , λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στην παρούσα ως Παράρτημα V.

#### ΠΑΡΑΡΤΗΜΑ Ι

**Κατηγορίες ενεργειών Τεχνικής Βοήθειας**

**Οι ενέργειες Τεχνικής Βοήθειας, συνίστανται ιδίως στα εξής:**

**Α.** προμήθεια αγαθών

**Β.** παροχή υπηρεσιών

**Γ.** προμήθειες και παροχή υπηρεσιών για την κάλυψη λειτουργικών αναγκών

|  |  |
| --- | --- |
| **Α.** | **ΠΡΟΜΗΘΕΙΕΣ** |
| **Α.1** | **Εξοπλισμός γραφείων**Προμήθεια εξοπλισμού γραφείου (έπιπλα γραφείου, βιβλιοθήκες, συσκευές κλιματισμού κ.λπ.) |
| **Α.2** | **Η/Υ, περιφερειακά και λοιπός εξοπλισμός**Προμήθεια / χρονομίσθωση (leasing) ηλεκτρονικών υπολογιστών και η εγκατάστασή τους, συμπεριλαμβανομένων των βασικών λογισμικών και λογισμικών αυτοματισμού γραφείου, περιφερειακών (εκτυπωτών, σκάνερ κ.λπ.), φωτοαντιγραφικών μηχανημάτων, τηλεπικοινωνιακού εξοπλισμού (τηλεφωνικό κέντρο, συσκευές κλπ), μηχανών γραφείου και φορητών μηχανών εξοπλισμού γραφείου (μηχανές βιβλιοδεσίας κλπ), εργαστηριακού εξοπλισμού. |
| **Α.3** | **Έντυπα βιβλία κ.λπ.**Προμήθεια εγχειριδίων, βιβλίων και εντύπων. |
| **Β.** | **ΠΑΡΟΧΗ ΥΠΗΡΕΣΙΩΝ** |
| **Β.1** | **Αγορά λογισμικού, ανάπτυξη, εγκατάσταση, υποστήριξη, συντήρηση εξοπλισμού & λογισμικού**Ενδεικτικά αναφέρονται:1. Ανάπτυξη, εγκατάσταση, υποστήριξη, συντήρηση πληροφοριακών συστημάτων και λογισμικού.
2. Εγκατάσταση, υποστήριξη και συντήρηση εξοπλισμού γραφείων, Η/Υ και περιφερειακών, καθώς και λοιπού εξοπλισμού.
3. Προμήθεια έτοιμων λογισμικών.
 |
| **Β.2** | **Εκπόνηση Μελετών -Εμπειρογνωμοσυνών – Ερευνών**Μελέτες – εμπειρογνωμοσύνες - έρευνες που έχουν σχέση με την υποστήριξη του σχεδιασμού, της εφαρμογής, της παρακολούθησης, της αναθεώρησης και του κλεισίματος των Προγραμμάτων του ΕΣΠΑ της προηγούμενης, της εν ισχύ και της επόμενης Προγραμματικής περιόδου. Ενδεικτικά αναφέρονται:1. Μελέτες-εμπειρογνωμοσύνες κοινωνικοοικονομικής κατάστασης και επιπτώσεων τομέα
2. Υποστηρικτικές μελέτες και έρευνες που είναι απαραίτητες για το σχεδιασμό έργου ή την παροχή υπηρεσίας, οι οποίες δεν έχουν, όμως, ως αντικείμενο τον ίδιο το σχεδιασμό του έργου ή την παροχή της υπηρεσίας, καθώς και επικαιροποίηση, συμπλήρωση ή τροποποίηση υφιστάμενων μελετών.
3. Μελέτες - εμπειρογνωμοσύνες εξειδίκευσης δράσεων του προγράμματος και επεξεργασίας μεθόδων αξιολόγησης, επιλογής και διαχείρισης ειδικών δράσεων.
4. Μελέτες - εμπειρογνωμοσύνες για τις διαμορφούμενες ανάγκες των Μικρομεσαίων επιχειρήσεων (ΜΜΕ).
5. Μελέτες - εμπειρογνωμοσύνες σχετικά με την εκπαίδευση και την προσαρμογή του ανθρώπινου δυναμικού στην τεχνολογική, οικονομική και διαρθρωτική προσαρμογή. Αναλύσεις προσδιορισμού φυσικών δεικτών και επιπτώσεων.
6. Επιχειρησιακά σχέδια, μελέτες αποτύπωσης, και μελέτες διοικητικής και οργανωτικής αναβάθμισης.
7. Τεχνικές μελέτες (προκαταρκτικές, προμελέτες, οριστικές και εφαρμογής) για έργα που πρόκειται να ενταχθούν σε Πρόγραμμα της τρέχουσας προγραμματικής περιόδου.
 |
| **Β.3.1** | **Σύμβουλοι**Παροχή υπηρεσιών συμβούλων τεχνικής υποστήριξης, που έχουν σχέση με την υποστήριξη του σχεδιασμού, της εφαρμογής, της παρακολούθησης, της αναθεώρησης και του κλεισίματος των Προγραμμάτων των περιόδων 2014-2020 και 2021-2027 και του Προγράμματος της επόμενης Προγραμματικής περιόδου και τα οποία εκ της φύσεως τους χρήζουν ειδικής αντιμετώπισης είτε ως προς την απαιτούμενη τεχνογνωσία είτε ως προς τους απαιτούμενους πόρους, που δεν είναι δυνατό να αντιμετωπισθούν από το υφιστάμενο προσωπικό σε συγκεκριμένη χρονική συγκυρία. |
| **Β.4** | **Επικοινωνία (Δημοσιότητα και Προβολή)**Υπηρεσίες προβολής, προώθησης, διαφήμισης, δημοσιότητας Ενδεικτικά αναφέρονται:1. Διαφημιστικές υπηρεσίες (εκπόνηση επικοινωνιακής στρατηγικής, υλοποίηση επικοινωνιακού σχεδίου δράσης κλπ.)
2. Οργάνωση ημερίδων, σεμιναρίων, άλλων ενημερωτικών/ διαφημιστικών γεγονότων, εκδηλώσεων, εκθέσεων
3. Παραγωγή και αναπαραγωγή έντυπου και ηλεκτρονικού ενημερωτικού υλικού, διαφημιστικά αντικείμενα
4. Παραγωγή διαφημιστικού υλικού (τηλεοπτικά-ραδιοφωνικά μηνύματα, περιεχόμενο πολυμέσων)
5. Προβολή στα Μέσα Μαζικής Ενημέρωσης και το Διαδίκτυο
6. Ανάπτυξη – συντήρηση – αναβάθμιση διαδικτυακών τόπων
7. Δημιουργία – λειτουργία γραφείων πληροφόρησης, call center, κινητών μονάδων κλπ.)
8. Νέα ηλεκτρονικά μέσα (στρατηγική επικοινωνίας, σχεδιασμός και δημιουργία, διαχείριση, παραγωγή σχετικού υλικού κλπ.)
9. Ηλεκτρονική αποδελτίωση μέσων μαζικής ενημέρωσης και νέων μέσων
10. Εκπόνηση μελετών και ερευνών.
 |
| **Β.5** | **Αξιολόγηση**Ενδεικτικά αναφέρονται:Παροχή υπηρεσιών συμβούλου ή συμβούλων αξιολόγησης για το σχεδιασμό και την υλοποίηση των αξιολογήσεων που απαιτούνται κατά την διάρκεια εφαρμογής του ΕΣΠΑ & των Προγραμμάτων. |
| **Β.6** | **Έλεγχοι**Ενδεικτικά αναφέρονται:1. Υποστήριξη της ΕΥ από εμπειρογνώμονες, στη διενέργεια ελέγχων με τη μορφή γνωμοδοτήσεων ή εκθέσεων πραγματογνωμοσύνης για ειδικά θέματα και εξειδικευμένες υποθέσεις
2. Έξοδα επίδοσης με Δικαστικό Επιμελητή Εκθέσεων Ελέγχου
 |

|  |  |
| --- | --- |
| **Γ.** | **ΛΕΙΤΟΥΡΓΙΚΑ** |
| **Γ.1** | **Οργάνωση εκδηλώσεων – συνεδριάσεων – συσκέψεων**Ενδεικτικά αναφέρονται:1. Βραχυχρόνιες μισθώσεις αιθουσών (συνεδριακή υποδομή, αίθουσες εκδηλώσεων, συνεδρίων, σεμιναρίων κλπ.),
2. Μίσθωση οπτικοακουστικού εξοπλισμού και εξοπλισμού για διερμηνεία,
3. Μαγνητοφώνηση, απομαγνητοφώνηση πρακτικών και υπηρεσίες υποστήριξης,
4. Υπηρεσίες τροφοδοσίας, γευμάτων,
5. Υπηρεσίες φωτοαντιγράφησης,
6. Υπηρεσίες εντύπων και ηλεκτρονικών εκδόσεων,
7. Υπηρεσίες μεταφράσεων και διερμηνείας
 |
| **Γ.2** |  **Μίσθωση εξοπλισμού και μεταφορικών μέσων**Μίσθωση εξοπλισμού και μεταφορικών μέσων για τη μεταφορά αντικειμένων, μίσθωση μεταφορικού μέσου Δ.Χ. ή τουριστικού λεωφορείου |
| **Γ.3** | **Γενικά έξοδα λειτουργίας**Ενδεικτικά αναφέρονται:1. δαπάνες για υπηρεσίες καθαριότητας και φύλαξης των χώρων στέγασης, καθώς και των κοινοχρήστων χώρων
2. δαπάνες για υπηρεσίες απολύμανσης των χώρων στέγασης καθώς και των κοινοχρήστων χώρων
3. δαπάνες για προμήθειες και υπηρεσίες στο πλαίσιο της υγιεινής και ασφάλειας στο χώρο εργασίας, που συμβάλλουν στην καλύτερη και ομαλότερη λειτουργία των Υπηρεσιών, σε περιπτώσεις έκτακτων συνθηκών για λόγους δημόσιας υγείας.
4. δαπάνες για προμήθεια ειδών ατομικής υγιεινής ή μέσου συλλογικής προστασίας (μάσκες, απολυμαντικά, κλπ).
5. δαπάνες φωτοαντιγράφησης, δαπάνες σάρωσης εγγράφων, καθώς και δαπάνες ταχυδρομικών ή ταχυμεταφορών και δαπάνες δικαστικών επιμελητών.
6. έξοδα μεταφράσεων, καθώς και όλων των μεταφράσεων που απαιτούνται για την υλοποίηση του Προγράμματος.
7. έξοδα για συνδρομή σε έντυπα ή εφημερίδες, καθώς επίσης και τα έξοδα για εκτυπώσεις που αφορούν στο ΕΣΠΑ ή το Πρόγραμμα,
8. δαπάνες για επισκευή και συντήρηση όλων των παγίων εγκαταστάσεων π.χ. ηλεκτρομηχανολογικών εγκαταστάσεων, ηλεκτρικού, τηλεφωνικού, υδρευτικού και αποχετευτικού δικτύου, φυσικού αερίου, κλιματιστικών μηχανημάτων, καθώς και λοιπού αναγκαίου εξοπλισμού, καθώς επίσης και οι δαπάνες για την επαναφορά των χώρων σε κατάσταση εργασίας μετά την επισκευή των παραπάνω βλαβών,
9. δαπάνες σύνδεσης με το διαδίκτυο, τηλεπικοινωνιών, καθώς και δαπάνες σύνδεσης με τράπεζες πληροφοριών,
10. δαπάνες για υπηρεσίες φυσικής ή ηλεκτρονικής αρχειοθέτησης και φύλαξης αρχείων, καθώς και υπηρεσίες ψηφιοποίησης αρχείων
 |
| **Γ.4** | **Έξοδα λειτουργίας και δημοσίων σχέσεων των Προϊσταμένων Αρχών**Ενδεικτικά αναφέρονται:1. δαπάνες για λειτουργία και υπηρεσίες δημοσίων σχέσεων και εξόδων φιλοξενίας των Προϊσταμένων Αρχών των Υπηρεσιών, που επιβάλλονται από τους κανόνες εθιμοτυπίας και τους κανόνες διοίκησης και οργάνωσης.
2. Σύμβουλοι διοικητικής υποστήριξης των Ειδικών Υπηρεσιών.
 |
| **Γ.5** | **Εκπαίδευση του προσωπικού και συμμετοχή σε ημερίδες συνέδρια ή fora**Ενδεικτικά αναφέρονται:1. Υπηρεσίες εκπαίδευσης ανθρώπινου δυναμικού σε θεματικά αντικείμενα που ενδιαφέρουν την ΕΥΔ ΤεΒο και τις υπηρεσίες της ΕΑΣ
2. Υπηρεσίες διοργάνωσης ή/και υποστήριξης σεμιναρίων, εκδηλώσεων, συνεδρίων
3. Συνεδριακή υποδομή (αίθουσες εκδηλώσεων ή σεμιναρίων ή συνεδρίων)
4. Οπτικοακουστικός εξοπλισμός και υπηρεσίες υποστήριξης
5. Υπηρεσίες διερμηνείας / μετάφρασης
6. Υπηρεσίες ταξιδιών / έκδοσης εισιτηρίων / κρατήσεων σε ξενοδοχεία στην Ελλάδα ή το εξωτερικό
7. Υπηρεσίες τροφοδοσίας
8. Υπηρεσίες μαγνητοφώνησης – απομαγνητοφώνησης πρακτικών
9. Υλικά και γραφική ύλη για συνέδρια και σεμινάρια

**Συμμετοχή σε ημερίδες συνέδρια**Ενδεικτικά αναφέρονται:Υπηρεσίες διοργάνωσης συνεδρίων, σεμιναρίων, fora τα οποία οργανώνουν άλλοι φορείς |
| **Γ.6** |  **Έξοδα Μετακινήσεων Εσωτερικού- Εξωτερικού**  Ενδεικτικά αναφέρονται:Υπηρεσίες ταξιδιών / έκδοσης εισιτηρίων / κρατήσεων σε ξενοδοχεία στην Ελλάδα ή το εξωτερικό |

#### Οι οικονομικοί φορείς θα πρέπει να δηλώνουν, τη κατηγορία στην οποία επιθυμούν να εγγραφούν, εφόσον πληρούν τις προϋποθέσεις.

**ΠΑΡΑΡΤΗΜΑ ΙΙ**

#### Α) Αίτηση για εγγραφή στον κατάλογο προμηθευτών/παρεχόντων υπηρεσίες της

#### Ειδικής Υπηρεσίας Διαχείρισης Προγράμματος Τεχνική Βοήθεια και Υποστήριξη Δικαιούχων

**Από:**

|  |  |
| --- | --- |
| **Ονομασία Επιχείρησης** |  |
| **Διεύθυνση Επιχείρησης** |  |
| **Αριθμός Γ.Ε.Μ.Η.** |  |
| **Α.Φ.Μ. Επιχείρησης** |  |
| **Αρμόδια Δ.Ο.Υ.** |  |
| **Τηλέφωνο Επικοινωνίας** |  |
| **Ηλεκτρονικό Ταχυδρομείο (e-mail) Επικοινωνίας** |  |

**Προς:**

ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ ΠΡΟΓΡΑΜΜΑΤΟΣ «ΤΕΧΝΙΚΗ ΒΟΗΘΕΙΑ ΚΑΙ ΥΠΟΣΤΗΡΙΞΗ ΔΙΚΑΙΟΥΧΩΝ» - Μονάδα Δ – Νίκης 10, 6ος όροφος, 105 63, Αθήνα

Με την παρούσα, εκδηλώνω το ενδιαφέρον μου να εγγραφώ στον κατάλογο προμηθευτών / παρεχόντων υπηρεσίες που δημιουργεί η ΕΥΔ ΤεΒο για την / τις παρακάτω κατηγορία / κατηγορίες ενεργειών ΤΥΕ:

|  |  |
| --- | --- |
| **α/α** | **Κατηγορία Υπηρεσιών - Προμηθειών** |
| 1. |  |
| 2. |  |
| … |  |

Το αντικείμενο δραστηριοποίησης είναι (σύμφωνα με τους κωδικούς από το κοινό λεξιλόγιο για τις δηµόσιες συµβάσεις (CPV) στα τέσσερα πρώτα ψηφία που προσδιορίζουν τις τάξεις):

|  |  |  |
| --- | --- | --- |
| **α/α** | **Κωδικός CPV** | **Περιγραφή CPV** |
| 1. |  |  |
| 2. |  |  |
| … |  |  |

*(Σημειώνεται ότι το αντικείμενο δραστηριοποίησης των ενδιαφερομένων θα πρέπει να είναι συναφές με το αντικείμενο των συμβάσεων / ενεργειών Τεχνικής Βοήθειας κατά το ΠΑΡΑΡΤΗΜΑ Ι της παρούσας)*

Επισυνάπτονται:

1. Ευρωπαϊκό Ενιαίο Έντυπο Σύμβασης (ΕΕΕΣ) του άρθρου 79 του ν. 4412/2016 (*καταρτίζεται βάσει τυποποιημένου εντύπου του Παραρτήματος VΙ και των οδηγιών του Παραρτήματος IV*)
2. Υπεύθυνη Δήλωση (*βάσει υποδείγματος του Παραρτήματος III*)

Ημερομηνία: -202….

Ο – Η Δηλ.

(Υπογραφή)

**ΠΑΡΑΡΤΗΜΑ ΙΙ[[1]](#footnote-1)**

#### Β) Αίτηση επικαιροποίησης στοιχείων εγγραφής

#### στον κατάλογο προμηθευτών/παρεχόντων υπηρεσίες της

#### Ειδικής Υπηρεσίας Διαχείρισης Προγράμματος Τεχνική Βοήθεια και Υποστήριξη Δικαιούχων

**Από:**

|  |  |
| --- | --- |
| **Ονομασία Επιχείρησης** |  |
| **Διεύθυνση Επιχείρησης** |  |
| **Αριθμός Γ.Ε.Μ.Η.** |  |
| **Α.Φ.Μ. Επιχείρησης** |  |
| **Αρμόδια Δ.Ο.Υ.** |  |
| **Τηλέφωνο Επικοινωνίας** |  |
| **Ηλεκτρονικό Ταχυδρομείο (e-mail) Επικοινωνίας** |  |

**Προς:**

ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ ΠΡΟΓΡΑΜΜΑΤΟΣ «ΤΕΧΝΙΚΗ ΒΟΗΘΕΙΑ ΚΑΙ ΥΠΟΣΤΗΡΙΞΗ ΔΙΚΑΙΟΥΧΩΝ» - Μονάδα Δ – Νίκης 10, 6ος όροφος, 105 63, Αθήνα

Με την παρούσα, σας γνωρίζω ότι είμαι εγγεγραμμένος στον Κατάλογο προμηθευτών και παρόχων υπηρεσιών της Ειδικής Υπηρεσίας Διαχείρισης Προγράμματος Τεχνικής Βοήθειας και Υποστήριξης Δικαιούχων με την υπ΄αρ. ……………………… βεβαίωση εγγραφής στις παρακάτω κατηγορίες:

|  |  |
| --- | --- |
| **α/α** | **Κατηγορία Υπηρεσιών - Προμηθειών** |
| 1. |  |
| 2. |  |
| … |  |

Το αντικείμενο δραστηριοποίησης είναι (σύμφωνα με τους κωδικούς από το κοινό λεξιλόγιο για τις δηµόσιες συµβάσεις (CPV) στα τέσσερα πρώτα ψηφία που προσδιορίζουν τις τάξεις):

|  |  |  |
| --- | --- | --- |
| **α/α** | **Κωδικός CPV** | **Περιγραφή CPV** |
| 1. |  |  |
| 2. |  |  |
| … |  |  |

*(Σημειώνεται ότι το αντικείμενο δραστηριοποίησης των ενδιαφερομένων θα πρέπει να είναι συναφές με το αντικείμενο των συμβάσεων / ενεργειών Τεχνικής Υποστήριξης κατά το ΠΑΡΑΡΤΗΜΑ Ι της παρούσας)*

Σύμφωνα με τις διατάξεις της πρόσκλησης υπ΄ αρ. ……………………… και επειδή έχει επέλθει μεταβολή των στοιχείων της εταιρείας μας σε σχέση με αυτά της εγγραφής (αναφέρεται εφόσον συντρέχει ο λόγος) σας υποβάλλουμε συνημμένα τα παρακάτω αναφερόμενα και σας παρακαλούμε για τις δικές σας ενέργειες. Οι αλλαγές αφορούν (σε σχέση με το υποβληθέν ΕΕΕΣ): ………………………… (αναφέρεται εφόσον συντρέχει ο λόγος)

Επισυνάπτονται:

1. Επικαιροποιημένο Ευρωπαϊκό Ενιαίο Έντυπο Σύμβασης (ΕΕΕΣ) του άρθρου 79 του Ν.4412/2016 (*καταρτίζεται βάσει τυποποιημένου εντύπου του Παραρτήματος VΙ και των οδηγιών του Παραρτήματος IV*)
2. Υπεύθυνη Δήλωση (*βάσει υποδείγματος του Παραρτήματος III*)
3. Η βεβαίωση εγγραφής στον κατάλογο

Ημερομηνία: -202….

Ο – Η Δηλ.

(Υπογραφή)

#### ΠΑΡΑΡΤΗΜΑ ΙII

**Υπόδειγμα Υπεύθυνης Δήλωσης**

 **(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείοάλλων υπηρεσιών (άρθρο 8 παρ. 4 Ν. 1599/1986)

|  |  |
| --- | --- |
| ΠΡΟΣ[1)](#_bookmark0): |  **ΕΥΔ ΤεΒΟ** |
| Ο – Η Όνομα: |  | Επώνυμο: |  |
| Όνομα κι επώνυμο πατέρα: |  |
| Όνομα κι επώνυμο μητέρας: |  |
| Ημερομηνία γέννησης[2)](#_bookmark0): |  |
| Τόπος γέννησης: |  |
| Αρ. Δελτ. Ταυτ.: |  | Τηλ: |  |
| Τόπος κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου(Fax): |  | Δ/νση Ηλεκτρ. Ταχυδρομείου(email): |  |

Με ατομική μου ευθύνη και γνωρίζοντας τις κυρώσεις3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

Όλα τα στοιχεία που αναφέρονται στο φάκελο της υποψηφιότητάς μου (ή της υποψηφιότητας του νομικού προσώπου ……… που νομίμως εκπροσωπώ – επιλέγεται κατά περίπτωση) για εγγραφή στον κατάλογο προμηθευτών και παρεχόντων υπηρεσιών ή επικαιροποίηση των στοιχείων εγγραφής προς την ΕΥΔ ΤεΒο, είναι απολύτως αληθή και σύμφωνα με τους όρους της υπ’ αρ. /…-…-2024 Πρόσκλησης.

Ημερομηνία: ……-……-202…

Ο – Η δηλ…

(Υπογραφή)

1. Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
2. Αναγράφεται ολογράφως.
3. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
4. Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

#### ΠΑΡΑΡΤΗΜΑ IV

**ΕΥΡΩΠΑΪΚΟ ΕΝΙΑΙΟ ΕΝΤΥΠΟ ΣΥΜΒΑΣΗΣ (ΕΕΕΣ)**

Το Ευρωπαϊκό Ενιαίο Έντυπο Σύμβασης (ΕΕΕΣ) του άρθρου 79 του Ν.4412/2016 ισοδυναμεί με ενημερωμένη υπεύθυνη δήλωση του Ν. 1599/1986 ως προκαταρκτική απόδειξη και προς αντικατάσταση των πιστοποιητικών που εκδίδουν δημόσιες αρχές ή τρίτα μέρη. Για την ηλεκτρονική σύνταξη του ΕΕΕΣ και την εξαγωγή του ακολουθείστε τα παρακάτω βήματα:

1. Στα συνοδευτικά αρχεία της Πρόσκλησης, επιλέξτε το αρχείο espd-request\_TEBO στην μορφή .xml, κατεβάστε και αποθηκεύστε το στον υπολογιστή σας (π.χ στην επιφάνεια εργασίας)
2. Μεταβείτε στην διαδικτυακή πύλη ΟΠΣ ΕΣΗΔΗΣ και συγκεκριμένα στο υποσύστημα Promitheus ESPDint στη σελίδα [**https://espd.eprocurement.gov.gr/**](https://espd.eprocurement.gov.gr/) και επιλέξτε Ελληνικά
3. Στο πεδίο *«Ποιος είστε»* επιλέξτε *Οικονομικός φορέας* και εν συνεχεία στο πεδίο *«Τι θέλετε να κάνετε»* επιλέξτε *Επαναχρησιμοποίηση υφιστάμενου ΕΕΕΣ/ΤΕΥΔ*
4. Εμφανίζεται η επιλογή *«Τηλεφόρτωση εγγράφου»* όπου πατώντας την Περιήγηση θα επιλέξετε να φορτώσετε το αποθηκευμένο στον υπολογιστή σας αρχείο espd-request\_TEBO στην μορφή .xml
5. Εμφανίζεται το ΕΕΕΣ της αναθέτουσας αρχής όπου θα πρέπει να συμπληρώστε τα πεδία που σας αφορούν (Μέρος ΙΙ, ΙΙΙ, IV, V και VI) και επιλέξτε εξαγωγή του αρχείου σε μορφή PDF. Το αποθηκεύετε και αφού το υπογράψετε **ψηφιακά** μπορείτε να το υποβάλετε.

Περαιτέρω πληροφορίες για τον τρόπο συμπλήρωσης ηλεκτρονικών ΕΕΕΣ μπορούν να αναζητηθούν και στο Κέντρο Εξυπηρέτησης της διαδικτυακής πύλης του ΟΠΣ ΕΣΗΔΗΣ ([www.promitheus.gov.gr](http://www.promitheus.gov.gr/)).

#### ΠΑΡΑΡΤΗΜΑ V

**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**1.Υπεύθυνος επεξεργασίας**

Ως υπεύθυνος επεξεργασίας, σχετικά με τα δεδομένα προσωπικού χαρακτήρα φυσικών προσώπων, τα οποία θα τύχουν επεξεργασίας στο πλαίσιο της παρούσας διαδικασίας, ενεργεί η Αναθέτουσα Αρχή. Η επεξεργασία των εν λόγω δεδομένων γίνεται σύμφωνα με τις διατάξεις της εθνικής και ενωσιακής νομοθεσίας περί προστασίας προσωπικών δεδομένων, όπως εκάστοτε ισχύει, ειδικότερα δε του Ν. 4624/2019 (ΦΕΚ Α΄ 137/29.08.2019) και του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της Οδηγίας 95/46/ΕΚ (Γενικός Κανονισμός για την Προστασία Δεδομένων- Κανονισμός (εφεξής «ΓΚΠΔ»)).

**2.Σκοπός της επεξεργασίας**

Τα δεδομένα που συλλέγει η Αναθέτουσα Αρχή θα τύχουν επεξεργασίας για τους κάτωθι σκοπούς:

* αξιολόγηση των φακέλων,
* εκπλήρωση των εκ του νόμου υποχρεώσεων της Αναθέτουσας Αρχής,
* ενημέρωση των υποψηφίων σχετικά με την αξιολόγηση του υποβληθέντος φακέλου τους,
* σύναψη και η εκτέλεση της σύμβασης,
* προάσπιση των δικαιωμάτων της Αναθέτουσας Αρχής, καθώς και η εν γένει ασφάλεια και προστασία των συναλλαγών.

Η Αναθέτουσα Αρχή δε θα επεξεργαστεί τα δεδομένα σας για διαφορετικό σκοπό από αυτό για τον οποίο συλλέχθηκαν, χωρίς την προηγούμενη ενημέρωσή σας.

**3.Νομική βάση για την επεξεργασία**

Η επεξεργασία των δεδομένων σας από την αναθέτουσα αρχή στηρίζεται στις κάτωθι νομικές βάσεις ανά περίπτωση:

* πρόθεση για σύναψη σύμβασης και εκτέλεση της σύμβασης (άρθρο 6 παρ. 1β ΓΚΠΔ). Στην περίπτωση αυτή δεν είστε υποχρεωμένοι να παρέχετε τα δεδομένα σας στον υπεύθυνο επεξεργασίας (Αναθέτουσα Αρχή), ωστόσο εάν επιλέξετε να μην το πράξετε δεν θα είναι δυνατή η εκτέλεση της σύμβασης,
* άσκηση δημόσιας εξουσίας που έχει ανατεθεί στην Αναθέτουσα Αρχή (άρθρο 6 παρ. 1 περ. ε ΓΚΠΔ, άρθρο 5 Ν. 4624/2019),
* συμμόρφωση με έννομη υποχρέωση του υπευθύνου επεξεργασίας (άρθρο 6 παρ. 1 γ ΓΚΠΔ).

**4.Αποδέκτες**

Πρόσβαση στα δεδομένα προσωπικού χαρακτήρα που συλλέγονται στο πλαίσιο της παρούσας θα έχουν μόνο οι εργαζόμενοι των επί μέρους τμημάτων της Αναθέτουσας Αρχής που είναι επιφορτισμένοι με το συγκεκριμένο καθήκον. Η Αναθέτουσα Αρχή ενδέχεται να κοινοποιήσει τα δεδομένα σας σε φυσικά ή νομικά πρόσωπα εξωτερικούς συνεργάτες/προστηθέντες της, στους οποίους αναθέτει την εκτέλεση της συγκεκριμένης σύμβασης για λογαριασμό της, όπως για παράδειγμα πάροχοι υπηρεσιών πληροφορικής και τεχνικής υποστήριξης, δικηγόροι κλπ., δημόσιες αρχές, υπηρεσίες ή άλλους φορείς, όπως φορολογικές, δικαστικές ή άλλες αρχές. Τέλος, τα εν λόγω δεδομένα ενδέχεται να κοινοποιηθούν σε λοιπούς συμμετέχοντες, στο πλαίσιο της αρχής της διαφάνειας και του δικαιώματος δικαστικής προστασίας των συμμετεχόντων σε αυτόν.

**5.Διαβίβαση σε τρίτες χώρες**

Η Αναθέτουσα Αρχή δεν σκοπεύει να διαβιβάσει τα δεδομένα σας σε τρίτες χώρες εκτός του Ευρωπαϊκού Οικονομικού Χώρου (ΕΟΧ), οι οποίες δεν παρέχουν επαρκές επίπεδο προστασίας προσωπικών δεδομένων. Ωστόσο, εάν το πράξει, θα λάβει κάθε απαραίτητο μέτρο προκειμένου να εξασφαλίσει τη νομιμότητα και την ασφάλεια της επεξεργασίας.

**6.Χρονικό διάστημα διατήρησης των δεδομένων**

Τα ως άνω δεδομένα θα τηρούνται για χρονικό διάστημα είκοσι (20) ετών από την λήξη της προθεσμίας υποβολής του φακέλου ή, αναφορικά με τον (Προσωρινό) Ανάδοχο, για χρονικό διάστημα είκοσι (20) ετών από την λήξη ή λύση της σύμβασης. Μετά τη λήξη των ανωτέρω περιόδων διατήρησης, τα προσωπικά δεδομένα θα καταστρέφονται άμεσα με ασφαλή και οριστικό τρόπο.

**7.Ασφάλεια των δεδομένων**

Ο υπεύθυνος επεξεργασίας λαμβάνει όλα τα απαραίτητα τεχνικά και οργανωτικά μέτρα για τη διαφύλαξη της ασφάλειας, της ακεραιότητας και της εμπιστευτικότητας των προσωπικών δεδομένων που επεξεργάζεται.

Στην περίπτωση κατά την οποία η Αναθέτουσα Αρχή (υπεύθυνος επεξεργασίας) αναθέτει την επεξεργασία δεδομένων για λογαριασμό της σε τρίτους εξωτερικούς συνεργάτες, εξασφαλίζει ότι αυτοί θα παρέχουν τις κατάλληλες εγγυήσεις για την διαφύλαξη του απορρήτου των δεδομένων αυτών.

**8.Δικαιώματα του υποκειμένου των δεδομένων**

Σύμφωνα με τον ΓΚΠΔ, τα φυσικά πρόσωπα (υποκείμενα των δεδομένων) έχουν στη συγκεκριμένη περίπτωση τα εξής δικαιώματα:

* **δικαίωμα πρόσβασης** στα δεδομένα που επεξεργάζεται η Αναθέτουσα Αρχή,
* **δικαίωμα διόρθωσης** των δεδομένων τους,
* **δικαίωμα διαγραφής** των δεδομένων τους, εάν τα δεδομένα δεν είναι πλέον απαραίτητα σε σχέση με τους σκοπούς για τους οποίους συλλέχθηκαν ή υποβάλλονται κατ’ άλλον τρόπο ή παράνομα σε επεξεργασία ή εάν το υποκείμενο των δεδομένων αντιτάσσεται στην επεξεργασία και δεν υφίστανται επιτακτικοί και νόμιμοι λόγοι για την επεξεργασία και υπό την επιφύλαξη του άρθρου 34 Ν 4624/2019,
* **δικαίωμα περιορισμού της επεξεργασίας**, όταν τα δεδομένα σας είναι ανακριβή, τυγχάνουν παράνομης επεξεργασίας ή δεν είναι πλέον απαραίτητα για το σκοπό της επεξεργασίας,
* δικαίωμα να απευθυνθούν στην **Αρχή Προστασίας Δεδομένων Προσωπικού Χαρακτήρα** σε περίπτωση που θεωρούν ότι τα δεδομένα τους υφίστανται μη νόμιμη επεξεργασία(ταχυδρομική δ/νση Κηφισίας 1-3, Τ.Κ. 115 23, Αθήνα, τηλ. 2106475600, δ/νση ηλεκτρονικού ταχυδρομείου (e-mail) contact@dpa.gr).

Για οποιαδήποτε επιπλέον πληροφορία, καθώς και για την άσκηση των ως άνω δικαιωμάτων, παρακαλούμε απευθυνθείτε εγγράφως στη διεύθυνση του Υπευθύνου Επεξεργασίας (Γενική Γραμματεία Δημοσίων Επενδύσεων και ΕΣΠΑ, Ειδική Υπηρεσία Προγράμματος «Τεχνική Βοήθεια και Υποστήριξη Δικαιούχων», tebo@minfin.gr).  Κατά κανόνα, το αίτημά σας θα ικανοποιείται, **εντός μηνός** από την παραλαβή του. Οι πληροφορίες που σας παρέχει ο υπεύθυνος επεξεργασίας, κάθε ανακοίνωση καθώς και όλες οι ενέργειες στις οποίες προβαίνει κατά τα άρθρα 15 έως 22 και 34 GDPR, παρέχονται **δωρεάν**.

1. ####  Η παρούσα αίτηση υποβάλλεται και από τους εγγεγραμμένους οικονομικούς φορείς δυνάμει των υπ΄ αρ. 104765/16.10.2019 και υπ΄ αρ. 108409/24.10.2019 προσκλήσεων, από όλους τους φορείς τον Δεκέμβριο του 2026 και εντός ενός μήνα από την επέλευση αλλαγών στα στοιχεία τους

 [↑](#footnote-ref-1)